smcproject/ml-wiki-sentences huggingface dataset:
ഇതിന് ശേഷം 1905- 1906 കാലയളവിൽ നിരവധി കവിതകൾ അവരുടേതായി പ്രസിദ്ധീകരിക്കപ്പെട്ടു.
ഇത് ഡോറയുടെ സാഹിത്യ ജീവിതത്തിൻറെ തുടക്കമായി അടയാളപ്പെടുത്തപ്പെട്ടു.
വിവർത്തന സാഹിത്യം
1917 മുതൽ 1983ൽ മരണപ്പെടുന്നതു വരെ പ്രധാനമായും വിവർത്തന രംഗത്തായിരുന്നു ശ്രദ്ധ കേന്ദ്രീകരിച്ചിരുന്നത്.
Adam Mickiewicz , Maria Konopnicka , Stanisław Wyspiański , Kazimierz Przerwa-Tetmajer , Juliusz Słowacki , Władysław Reymont , Jan Kasprowicz , Henryk Sienkiewicz , B. Leader , Adolf Dygasiński , L. Staffan , A. Slonimsky , Julian Tuwim , K. Alberti , I. Volker , F. Fletch , Vítězslav Nezval , Karel Čapek , G. Jian , Y. Seifert , A. Slutsk , V. Bronevski , C. Imber , Samuil Marshak , E. Kamberos , R. Bumi-Papa , M. Lundemis , Yiannis Ritsos തുടങ്ങി നിരവധി പേരുടെ സാഹിത്യങ്ങൾ വിവർത്തനം ചെയ്തു.
പോളിഷ് , ചെക്ക് , റഷ്യൻ , ഫ്രഞ്ച് , ഗ്രീക്ക് ഭാഷകൾ അനായാസം കൈകാര്യം ചെയ്തിരുന്നു ഡോറ ഗബെ അവലംബം
ഡോയി ഫു ഖ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Doi_Phu_Kha_National_Park
ഡോയി ഫു ഖ ദേശീയോദ്യാനം വടക്കൻ തായ്‌ലാന്റിലെ ലോങ് പ്രബങ് മേഖല, നാൻ പ്രവിശ്യ എന്നീ ഭാഗങ്ങളിലെ 8 സംസ്ഥാനങ്ങളിലായി സ്ഥിതിചെയ്യുന്നു.
പ്രകൃതി വിഭവങ്ങൾ കൊണ്ട് സമൃദ്ധമായ ഈ ദേശീയോദ്യാനത്തിൽ നാൻ , പുാ എന്നീ നദികളും അതിർത്തി പങ്കിടുന്നു.
ഖുൻ നാൻ ദേശീയോദ്യാനം ഈ ഉദ്യാനത്തിന്റെ വടക്കുഭാഗത്ത് സ്ഥിതിചെയ്യുന്നു.
1,980 മീറ്റർ ഉയരമുള്ള ഡോയി ഫു ഖയും ധാരാളം ഗുഹകളും ഈ ദേശീയോദ്യാനത്തിൽ സ്ഥിതിചെയ്യുന്നുണ്ട്.
ആകർഷകമായ പിങ്ക് പൂക്കുലകൾ നിറഞ്ഞ ചൊംപൂ ഫു ഖ ( Bretschneidera sinensis ) എന്ന സസ്യത്തിന്റെ സാന്നിദ്ധ്യം ഈ ദേശീയോദ്യാനത്തെ ചൊംപൂ ഫു ഖ ദേശീയോദ്യാനം എന്ന പേരിലും അറിയപ്പെടുന്നു.
ഇതിനോടൊപ്പം ( Caryota gigas ), ( Acer wilsonii ) എന്നീ അപൂർവ്വയിന സസ്യങ്ങളും ഇവിടെ കാണാൻ കഴിയുന്നു.
1,837 മീറ്റർ ഉയരമുള്ള ഡോയി ഫു വേ കൊടുമുടിയിൽ പ്രകൃതിദത്തമായ പാറ രൂപീകരണവും കാണപ്പെടുന്നു.
ഈ കൊടുമുടി കയറാൻ 3 പകലും 2 രാത്രിയും എടുക്കുന്നു.
പ്രതിഫലം വാങ്ങി ട്രക്കുകാരും ഈ കൊടുമുടി കയറാൻ സഹായിക്കാറുണ്ട്.
1999 ജൂൺ 17 ന് ഈ ദേശീയോദ്യാനം നിലവിൽ വന്നു.
ജൈവവൈവിധ്യങ്ങൾ നിറഞ്ഞ  ഈ ദേശീയോദ്യാനത്തിൽ ലോങ് പ്രബങ് മോൻടേൻ മഴക്കാടുകൾ കാണപ്പെടുന്നു.
ഇതും കാണുക തായ് മലനിരകൾ അവലംബം പുറത്തേയ്ക്കുള്ള കണ്ണികൾ Doi Phu Kha എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
National Park Division Birdwatching Doi Phu Kha National Park
ഡോയി സുതെപ്-പൂയി
ഡോയി സുതെപ്-പൂയി തായ്‍ലാൻറിലെ ചിയാങ് മായി പ്രവിശ്യയിലുള്ള ഒരു ദേശീയോദ്യാനമാണ് .
ഈ ദേശീയോദ്യാനത്തിൽ ഒരു ബുദ്ധക്ഷത്രമായ വാറ്റ് ഫ്ര താറ്റ് ഡോയി സുതെപ്, രാജാവിൻറെയും കുടുംബത്തിൻറയും ശൈത്യകാല വസതിയായ ഭൂബിങ് കൊട്ടാരം എന്നിവയുൾപ്പെടുന്നു.
ഈ ദേശീയോദ്യാനം സസ്യജന്തുജാലങ്ങളുടെ സംരക്ഷിത മേഖലയായി പ്രഖ്യാപിച്ചിരിക്കുന്നു.
ഈ മേഖലയുടെ പഴയ പേര് ഡോയി ഔയി ചാങ് എന്നായിരുന്നു.
ദേശീയോദ്യാനം ചിയാങ് മായി പ്രവിശ്യയിസിലാണ് നിലനിൽക്കുന്നത്.
265 ചതുരശ്ര കിലോമീറ്റർ ചുറ്റളവുള്ള ഇതിന്റെ സ്ഥാനം ചിയാംങ് മായി പട്ടണത്തിന് ഏതാനും കിലോമീറ്റർ വടക്കുപടിഞ്ഞാറായിട്ടാണ്.
പാളികളായ കൃഷ്ണശിലകൾ ഈ പ്രദേശത്തുടനീളം കാണാവുന്നതാണ്.
ഒരു താപസ ശ്രേഷ്ഠനായിരുന്ന പ്രരുസിവാസുദേപിൻറെ പേരാണ് ദേശീയോദ്യാനത്തിന്റെ പുതിയ പേരുമാറ്റത്തിനു നിദാനം.
ഈ മുനിവര്യൻ ഈ മലഞ്ചെരുവിൽ അനേകവർഷം താമസിച്ചിരുന്നതായി പറയപ്പെടുന്നു.
1973 ൽ റോയൽ ഫോറസ്റ്റ് ഡിപാർട്ട്മെൻറ് സമീപത്തുള്ള 13 വനമേഖലകളെ സംയോജിപ്പിച്ച് ഒരു ദേശീയോദ്യാനം സ്ഥാപിക്കുന്നതിന് തീരുമാനിച്ചു.
1981 ൽ ഈ ദേശീയോദ്യാനം തായ്‍ലാൻറിലെ ഇരുപത്തിനാലാമത്തെ ദേശീയോദ്യാനമായി മാറി.
ഇക്കാലത്ത് ഈ ദേശീയോദ്യാനം 261 ചതുരശ്ര കിലോമീറ്റർ പ്രദേശം ഉൾക്കൊണ്ടിരുന്നു.
ഭൂമിശാസ്ത്രം Mok Fa waterfall
കുന്നുകൾ നിറഞ്ഞ ഈ ഭൂപ്രദേശം തനോൻ തോങ് ചായി മലനിരകളുടെ ഭാഗമാണ്.
ഇവിടുത്തെ മൂന്നു പ്രധാന കൊടുമുടികൾ ഡോയി സുതെപ് , ഡോയി ബ്വാക് ഹ , ഡോയി പുയി എന്നിവയാണ്.
ഇതിൽ അവസാനം പറഞ്ഞത് ഈ മേഖലയിലെ ഏറ്റവും ഉയരം കൂടിയ കൊടുമുടിയാണ്.
ഈ കൊടുമുടിയുടെ ഉയരം 1685 മീറ്ററാണ്.
ഈ ദേശീയോദ്യാനത്തിനുള്ളിൽ, ഹുയെ കയേവ് , മോൻ ത താൻ , ഡ്റ്റാറ്റ് മൂക്ക് , യോഡ് ഡോയി പുയി തുടങ്ങിയ വെള്ളച്ചാട്ടങ്ങളും സ്ഥിതി ചെയ്യുന്നു.
ഈ മേഖലയിൽ സുഖപ്രദമായ തണുത്ത കാലാവസ്ഥയാണ് അനുഭവപ്പെടാറുള്ളത്.
ഇവിടുത്തെ ശരാശരി താപനില 20 മുതൽ 23 °C വരെയാണ്.
ശൈത്യകാലത്ത് ഇത് 6 °C വരെയാകാം.
വേനലിനു ശേഷം ശക്തമായ മഴയെത്തുന്നു.
ആഗസ്റ്റ് മാസം മുതൽ സെപ്റ്റംബർ മാസം വരെ നനവാർന്ന സമയമാണ്.
ഈ സമയത്താണ് ഏറ്റവും കൂടുതൽ മഴയുള്ളത്
1000 മീറ്റർ വരെ ഉയരത്തിൽ നിത്യഹരിത വൃക്ഷങ്ങളും അതിനു താഴെ ഇലപൊഴിയും കാടുകളുമാണ്.
ഇവ രണ്ടും ചേർന്നുള്ള കാടുകൾ മലയിടുക്കുകളിലും അരുവികൾക്കു സമീപവും കാണാവുന്നതാണ്.
സാധാരണ കാണപ്പെടുന്ന വൃക്ഷങ്ങൾ ഓക്ക് , ഡിപ്റ്റെറോകാർപ്സ് , മാഗ്നോളിയ കുടുംബത്തിലുളള വൃക്ഷങ്ങളുമാണ്.
ഈ ദേശീയോദ്യാനത്തിനുള്ളിൽ ഏതാനും വെള്ളച്ചാട്ടങ്ങളും കാണപ്പെടുന്നു.
ഡോയി സുതെപ്-പൂയിയിലെ ആകർഷക ഘടകങ്ങൾ
വാറ്റ് ഫ്ര താറ്റ് ഡോയി സുതെപ്
പൊതുവെ ഡോയി സുതെപ് എന്നറിയപ്പടുന്ന ഈ ക്ഷേത്രം ഒരു തെരവഡ ബുദ്ധ ക്ഷേത്രമാണ്.
ഈ ബുദ്ധക്ഷേത്രത്തിനുള്ളിലായി അനേകം പഗോഢകളും സ്തൂപങ്ങളും ചുവർ ചിത്രങ്ങളും കാണപ്പെടുന്നു.
സമുദ്ര നിരപ്പിന് 1055 മീറ്റർ ഉയരത്തിൽ ഡോയി സുതെപ് പർവ്വതത്തിലാണ് ഈ ക്ഷേത്രം നിലനിൽക്കുന്നത്.
ചിയാങ് മായി പട്ടണമദ്ധ്യത്തിൽ നിന്ന് (പഴയ പട്ടണം) 14.5 കിലോമീറ്റർ ദൂരമാണിവിടേയ്ക്ക്.
ഈ മേഖലയിലെ ഏറ്റവും വലിയ പുണ്യസ്ഥലമായി ഈ ക്ഷേത്രത്തെ കണക്കാക്കുന്നു.
ക്ഷത്രം നിലനില്ക്കുന്നിട്ത്ത് ബുദ്ധദേവൻറെ ഒരു എമറാൾഡ് പ്രതിമയും ഹിന്ദു ദൈവമായ ഗണേഷൻറെ ഒരു പ്രതിമായും സ്ഥാപിച്ചിരിക്കുന്നതു കാണാം.
ഭൂബിങ് കൊട്ടാരം
1961 ൽ നിർമ്മിക്കപ്പെട്ട രാജാക്കന്മാരുടെ ശൈത്യകാലവസതിയായ ഭൂബിങ് കൊട്ടാരം ഈ മേഖലയിലെ ഒരു പ്രധാന ആകർഷണമാണ്.
വടക്കൻ തായ്‍ലൻറ് മേഖലയിൽ സന്ദർശനത്തിനെത്തിയിരുന്ന രാജാവും കുടുംബങ്ങളും പരിവാരങ്ങളും ഈ കൊട്ടാരത്തിലാണ് താമസിച്ചിരുന്നത്.
കൊട്ടാരത്തിൻറെ ഔദ്യോഗികനാമം ഫ്രാ തംനാക് ഫു ഫിങ് എന്നാണ്.
വാറ്റ് ഫ്ര താറ്റ് ഡോയി സുതേപ്പിന് നാലു കിലോമീറ്റർ പടിഞ്ഞാറായിട്ടാണ് കൊട്ടാരം സ്ഥിതി ചെയ്യുന്നത്.
രാജ്യത്തനകത്തു നിന്നും പുറത്തുനിന്നും എത്തുന്ന വിശിഷ്ടാതിഥികൾക്ക് താമസിക്കുവാൻ  കൊട്ടാരത്തോടനുബന്ധിച്ച് അനേകം ഗസ്റ്റ് ഹൌസുകളും ഇവിടെയുണ്ട്.
രാജകുടുംബം ഇല്ലാത്ത വേളയിൽ കൊട്ടാരം പൊതുജനങ്ങൾക്ക് സന്ദർശനത്തിനു തുറന്നു കൊടുക്കാറുണ്ട്.
കൊട്ടാരം നിലനിൽക്കുന്ന പ്രദേശം പക്ഷികൾ, പൂമ്പാറ്റകൾ തുടങ്ങിയവയെ നിരീക്ഷിക്കുന്നതിന് ഏറ്റവും ഉത്തമമായ സ്ഥലമാണ്.
കൊട്ടാരത്തിലെ സന്ദർശന സമയം പകൽ 8:30 മുതൽ വൈകിട്ട് 4:15 വരെയാണ്.
ക്രൊക്കഡയിൽ സാലമാണ്ടർ ( Tylototriton verrucosus ) പോലുള്ള ജീവികളെ ഇവിടെ കണ്ടുവരുന്നു.
ആസാം കുരങ്ങ് , ഏഷ്യൻ സ്വർണ്ണപ്പൂച്ച , മലയൻ മുള്ളൻപന്നി, കോമണ് മുൻറ്ജാക് ( Muntiacus muntjak ) കരടി ( Sus scrofa ) എന്നിവയുൾപ്പെടെയുള്ള സസ്തന ജീവികൾ ഇവിടെയുണ്ട്.
പരുന്ത്, തത്ത, ബുൾബുൾ, മിൻവെറ്റ്സ് തുടങ്ങി ഏകദേശം മൂന്നൂറിനടുത്ത് പക്ഷിവർഗ്ഗങ്ങൾ ഇവിടെയുള്ളതായി കണക്കാക്കിയിരിക്കുന്നു.
ഇവിടെ കാണപ്പെടുന്ന സാധാരണ പക്ഷികൾ വൈറ്റ്-ക്രെസ്റ്റഡ് ലാഫിങ്ത്രഷ് , ഗ്രേ-ഹെഡഡ് കാനരി-ഫ്ലൈകാച്ചർ, ഗ്രേറ്റ് ബാർബറ്റ്, ബ്ലൂ-ത്രോട്ടഡ് ബാർബറ്റ്, ഗ്രേ-ക്യാപ്പ്ഡ് പിഗ്മി വുഡ്പെക്കർ, ഗ്രേ-ചിൻഡ് മിനിവെറ്റ്, ബ്ലിത്സ് ഷ്രൈക്-ബാബ്ലർ, യുന്നാൻ ഫുൾവെറ്റ, സ്ലേറ്റി-ബാക്ഡ് ഫ്ലൈകാച്ചർ എന്നിവയാണ്.
അവലംബം ↑ Doi Suthep-Pui National Park.
Retrieved October 15, 2013.
↑ Doi Suthep-Pui National Park.
1 2 3 Doi Suthep-Pui National Park.
↑ Attractions: Doi Suthep-Pui National Park.
ഡോയ്ചവെല്ലെ ഇംഗ്ലീഷ് വിലാസം https://ml.wikipedia.org/wiki/Deutsche_Welle
ജർമ്മനിയുടെ ഔദ്യോഗിക റേഡിയോ, ടെലിവിഷൻ പ്രക്ഷേപകരാണ് ഡോയ്ചവെല്ലെ .
ആരംഭം മുതൽ കൊളോൺ നഗരത്തിലായിരുന്ന ആസ്ഥാനം 2003 മുതൽ ബോൺ നഗരത്തിലേക്ക് മാറ്റി.
ഡോയ്ചവെല്ലെയുടെ സർവീസുകൾ
DW റേഡിയോ:  ഷോർട്ട് വേവ്, കേബിൾ, ഉപഗ്രഹപ്രക്ഷേപണം, ഡി.ആർ.എം(DRM) രീതികളിൽ  
29 ഭാഷകളിൽ വിദേശ സംപ്രേഷണമുണ്ട്.
DW-ടി.
വി: പ്രധാനമായും ജർമൻ, ഇംഗ്ലീഷ്, സ്പാനിഷ്, അറബിക് ഭാഷകളിൽ പ്രക്ഷേപണം ചെയ്യുന്നു.
വെബ് സർവീസ് - DW-WORLD.
DE: 30 ആഗോള ഭാഷകളില് ലഭ്യമാണ്.
ഡോയ്ചവെല്ലെയുടെ ഔദ്യോഗിക വെബ് സൈറ്റ്
ഡോയി ഫാ ഹോം പോക് ദേശീയോദ്യാനം
ഡോയി ഫാ ഹോം ദേശീയോദ്യാനം ( Thai : อุทยานแห่งชาติดอยผ้าห่มปก ) (മുമ്പ് മായി ഫാങ് ദേശീയോദ്യാനം എന്നറിയപ്പെട്ടിരുന്നു.) തായ്‌ലന്റിലെ ഏറ്റവും ഉത്തരഭാഗത്തുള്ള ദേശീയോദ്യാനമാണ്.
ചിയാങ് മായി പ്രവിശ്യയിലെ ഫാങ് , മായി ആയി , ചായി പ്രകാൻ എന്നീ ജില്ലകളിലായി പരന്നുകിടക്കുന്നു.
542 ചതുരശ്ര കിലോമീറ്റർ വിസ്തീർണ്ണമുള്ള ഈ ദേശീയോദ്യാനം മ്യാന്മാറുമായുള്ള അതിർത്തിയിലുള്ള ഡയീൻ ലാവോ പർവ്വതനിരയിലാണ് സ്ഥിതിചെയ്യുന്നത്.
ഇതിന്റെ ഏറ്റവും ഉയരം കൂടിയ കൊടുമുടി 2,285 മീറ്റർ (7,497 അടി) തായ്‌ലന്റിലെ രണ്ടാമത്തെ ഉയരമുള്ള കൊടുമുടിയായ ഡോയി ഫാ ഹോം പോക് ആകുന്നു.
ഡോയി ഫാ ഹോം ദേശീയോദ്യാനം കൂടുതലും വനമേഖലയാൽ ആവൃതമാണ്.
അപൂർവ്വ വൃക്ഷമായ ഹോപിയ ഒഡോറാറ്റ ( Hopea odorata ) കൂടുതലായി കാനപ്പെടുന്നു.
അപൂർവ്വ സസ്യജനുസ്സായ Impatiens jurpioides ; ചിത്രശലഭമായ Meandrusa sciron എന്നിവ ഇവിടെയുണ്ട്.
ഡോയി ലാങ് എന്ന പക്ഷിനിരീക്ഷണത്തിനു യോജിച്ച പ്രദേശവും ഈ ദേശീയോദ്യാനത്തിലുണ്ട്.
ചൂടുനീരുറവകൾ നിറഞ്ഞ പ്രദേശമാണ്.
റായി.
90° - 130°  സെന്റീഗ്രേഡ് വരെ ജലത്തിന്റെ താപനില ഉയരാറുണ്ട്.
Mrs. Gould's sunbird White-tailed robin അവലംബം പുറം കണ്ണികൾ ഡോയി ഫാ ഹോം പോക് ദേശീയോദ്യാനം എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Tourism Thailand Archived 2019-02-20 at the Wayback Machine .
ഡോയി ലുവാങ് ദേശീയോദ്യാനം
ഡോയി ലുവാങ് ദേശീയോദ്യാനം ( Thai : อุทยานแห่งชาติดอยหลวง ) ഉത്തര തായ്-ലന്റിലെ ഒരു ദേശീയൊദ്യാനമാണ്.
ചിയാങ് റായി പ്രവിശ്യയിലെ മായി സുവായി, ഫാൻ, വയാങ് പാ പാവോ എന്നീ ജില്ലകളിലും ലമ്പാങ് പ്രവിശ്യയിലെ വാങ് നുയ, എങാവൊ ജില്ലകളിലും ഫയാവോ പ്രവിശ്യയിലെ മ്യൂയാങ് ഫയാവോ, മയെർ ചായ് എന്നീ ജില്ലകളിലുമായി കിടക്കുന്നു.
അവലംബം പുറം കണ്ണികൾ ഡോയി ലുവാങ് ദേശീയോദ്യാനം എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
DNP Doi Luang National Park - Tourism Thailand Doi Luang National Park Chiang Rai National Parks, Mountains and Waterfalls - Chiang Rai Attractions Archived 2010-07-30 at the Wayback Machine .
ഡോയി ഫു നങ് ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Doi_Phu_Nang_National_Park
ഡോയി ഫു നങ് ദേശീയോദ്യാനം തായ്‌ലാന്റിലെ ഫയോ പ്രവിശ്യയിലെ ഡോക് ഖംടൈ , പോങ് , ചിയാങ് , മ്യുാൻ എന്നീ ജില്ലകളിൽ സ്ഥിതിചെയ്യുന്ന ദേശീയോദ്യാനമാണ്.
ഫി പാൻ മേഖല , മി യോം എന്നീ രണ്ടു പർവ്വതശൃംഖലയ്ക്കിടയിടയിലാണ് ഈ ദേശീയോദ്യാനം സ്ഥിതിചെയ്യുന്നത്.
ഇതിനിടയിൽ ഉള്ള പ്രദേശവും നംപി മേഖലയും സംരക്ഷിതമേഖലയല്ല.
നിത്യഹരിതവനങ്ങളും, വരണ്ട ഇലപൊഴിയും കാടുകളും, ഉഷ്ണമേഖലാപ്രദേശങ്ങളിലെ അധികം ഉയരത്തിലല്ലാത്ത മഴക്കാടുകളും ഇവിടെ കാണപ്പെടുന്നു.
1,202 മീറ്റർ ഉയരമുള്ള ഡോയി ഫു നങ് കൊടുമുടിയിൽ നിന്നാണ് ഈ ദേശീയോദ്യാനത്തിന് ഈ പേര് ലഭിച്ചത്.
ഈ പർവ്വതത്തിൽ യോം നദിയുടെ രണ്ട് പോഷകനദികൾ ഒഴുകുന്നു.
റോക്ക് ഫോർമേഷനും, നംടോക് താൻ സവൻ , നംടോക് ടോൺ ഫുങ് എന്നീ രണ്ടു വെള്ളച്ചാട്ടങ്ങളും ഈ ദേശീയോദ്യാനത്തിൽ കാണപ്പെടുന്നു.
അവലംബം പുറത്തേയ്ക്കുള്ള കണ്ണികൾ Trekthailand - Doi Phu Nang National Park Doi Phu Nang National Park - Thai Forest Booking
ഡോയ്ചെ ബാങ്ക് ഇംഗ്ലീഷ് വിലാസം https://ml.wikipedia.org/wiki/Deutsche_Bank
1970-ൽ സ്ഥാപിതമായ ഡോയ്ചെ ബാങ്ക് എജി ( ജർമ്മൻ ഭാഷയിൽ 'ജർമ്മൻ ബാങ്ക്' എന്നർത്ഥം) ലോകമാകമാനം ബ്രാഞ്ചുകളുള്ള ഒരു ജർമ്മൻ ധനകാര്യ സ്ഥാപനമാണ്.
ജർമ്മനിയിലെ ഫ്രാങ്ക്ഫർട്ടിൽ ആസ്ഥാനമായ ഈ സ്ഥാപനത്തിന് എഴുപത്തിനാലു രാജ്യങ്ങളിലായി ഒരു ലക്ഷത്തിലധികം ജീവനക്കാരുണ്ട്.
ഭാരതത്തിൽ മുംബൈയിൽ അടക്കം ലോകത്തെ മിക്ക പ്രമുഖ ധനകാര്യ-കച്ചവട കേന്ദ്രങ്ങളിലും ഡോയ്ചെ ബാങ്കിന്റെ സാന്നിദ്ധ്യമുണ്ട്.
മുംബൈക്കും ഫ്രാങ്ക്ഫർട്ടിനും പുറമേ ന്യൂയോർക്ക് നഗരം , ലണ്ടൻ , ടോക്യോ , മോസ്കൊ ആംസ്റ്റർഡാം , പാരിസ് , ടൊറോണ്ടോ , സാവൊ പോളൊ , സിഡ്നി തുടങ്ങിയവയാണ് ലോകമാകെയുള്ള ഈ ബാങ്കിന്റെ പ്രധാന കേന്ദ്രങ്ങൾ.
2002 മുതൽ ജോസഫ് അക്കർമാനാണ് കമ്പനിയുടെ തലവൻ.
പുറത്തേക്കുള്ള കണ്ണികൾ 1 2 3 4 5
ഡോറ ദി എക്സ്പ്ലോറർ ഇംഗ്ലീഷ് വിലാസം https://ml.wikipedia.org/wiki/Dora_the_Explorer
നിക്കലോഡിയോൺ കേബിൾ ടെലിവിഷൻ നെറ്റ്‌വർക്കിലെ പ്രശസ്തമായ ഒരു കാർട്ടൂൺ പരമ്പരയാണ് ഡോറ ദി എക്സ്പ്ലോറർ .
ക്രിസ് ഗിഫോർഡ്, വലേരി വാൽഷ്, എറിക് വെയ്നർ എന്നിവരാണ് ഇതിന്റെ സ്രഷ്ടാക്കൾ.
2000 മുതൽക്കാണ് കുട്ടികൾക്കായുള്ള ഈ പരമ്പര പതിവായി നിക്ക് ജൂനിയർ പോലെയുള്ള ചാനലുകളിൽ പ്രത്യക്ഷപ്പെട്ടു തുടങ്ങിയത്.
ഡോറ മാർക്വെസ് എന്ന 8-വയസ്സുകാരിയാണ് പ്രധാന കഥാപാത്രം.
ലാറ്റിനമേരിക്കൻ വംശജയാണ് ഡോറ.
ഓരോ കഥയിലും ഡോറ ഓരോ ദൗത്യവുമായി യാത്ര തിരിക്കുന്നു.
കൂട്ടിന് മിക്കപ്പോഴും ഡോറയുടെ പ്രിയസുഹൃത്തായ ബൂട്ട്സ് എന്ന കുരങ്ങനും ഉണ്ടാകും.
തന്റെ ബാക്ക്പാക്കിലെ ഭൂപടം, മറ്റു ഉ പകരണങ്ങൾ എന്നിവയുടെ സഹായത്തോടെ, പ്രേക്ഷകരായ കുട്ടികൾക്കും സംവദിക്കാൻ അവസരം നൽകി ഡോറ ദൗത്യങ്ങൾ വിജയകരമായി പൂർത്തിയാക്കുന്നു.
പ്രധാന ഭാഷ ഇംഗ്ലീഷ് ആണെങ്കിലും, സ്പാനിഷും ഉപയോഗിക്കപ്പെടുന്നുണ്ട്.
രണ്ടു ഭാഷ പരിചയപ്പെടുന്നത് കുട്ടികളുടെ ബുദ്ധിവികാസത്തെ സഹായിക്കും എന്ന കണ്ടെത്തലാണ് ഇതിനു കാരണം.
കഥാപാത്രങ്ങൾ ഡോറ - പ്രധാന കഥാപാത്രം.
സാഹസികയായ പെൺകുട്ടി.
ബൂട്സ് - ഒരു കുട്ടിക്കുരങ്ങൻ.
ഡോറയുടെ ഏറ്റവും പ്രിയപ്പെട്ട സുഹൃത്ത്.
സ്വൈപ്പർ - ഒരു കള്ളക്കുറുക്കൻ.
ഇടക്കിടെ പ്രത്യക്ഷപ്പെട്ട് ഡോറയുടെ സാധനങ്ങൾ മോഷ്ടിക്കാൻ ശ്രമിച്ചു കൊണ്ടിരിക്കുന്നു.
ഈസ - തോട്ടക്കാരനായ ഇഗ്വാന.
ടിക്കോ - സ്പാനിഷ് സംസാരിക്കുന്ന അണ്ണാൻ.
ബെന്നി - ഒരു കാള.
ഡോറയുടെ സുഹൃത്ത്.
ബാക്ക്‌പാക്ക് - ഡോറയുടെ പർപ്പിൾ നിറത്തിലുള്ള തോൾസഞ്ചി.
എത്ര വലിപ്പമുള്ള വസ്തുക്കളെയും ഉൾക്കൊള്ളാനും സംസാരിക്കാനും കഴിവുണ്ട്.
മാപ്പ് - ദൗത്യങ്ങളിൽ ഡോറയുടെ വഴികാട്ടിയായ സംസാരിക്കുന്ന ഭൂപടം.
ഫിയെസ്താ ട്രയോ - ഒരു പുൽച്ചാടി, ഒരു ഒച്ച്, ഒരു തവള.
ഇത്രയും പേരടങ്ങുന്ന ഒരു ചെറു വൃന്ദവാദ്യസംഘം.
പുറത്തേക്കുള്ള കണ്ണികൾ ഡോറ ദി എക്സ്പ്ലോറർ -നിക്ക് ജൂനിയർ, ആസ്ത്രേലിയ Archived 2009-12-28 at the Wayback Machine .
ഡോറ ദി എക്സ്പ്ലോറർ - നിക്ക് ജൂനിയർ, യു. എസ്. ഡോറ ദി എക്സ്പ്ലോറർ - നിക്ക് ജൂനിയർ, യു. കെ. Archived 2003-10-14 at the Wayback Machine .
ഡോറ ദി എക്സ്പ്ലോറർ - ട്രീ ഹൗസ് Archived 2007-10-08 at the Wayback Machine .
ഡോറ ദി എക്സ്പ്ലോറർ -നിക്ക് കാനഡ Archived 2010-01-08 at the Wayback Machine .
അനൗദ്യോഗിക വെബ്‌സൈറ്റ്.
ഡോറ ദി എക്സ്പ്ലോറർ - ലേഖനം Archived 2015-02-12 at the Wayback Machine .
ഡോറ ദി എക്സ്പ്ലോറർ ഇന്റർനെറ്റ് മൂവി ഡാറ്റാബേസിൽ
ചിന്നപ്പുൽനീലി ഇംഗ്ലീഷ് വിലാസം https://ml.wikipedia.org/wiki/Zizula_hylax
ഇന്ത്യയിലെ ഏറ്റവും ചെറിയ രണ്ടാമത്തെ പൂമ്പാറ്റയാണ് ചിന്നപ്പുൽ നീലി ( Zizula hylax ).
കേരളത്തിലും ഇവയെ കാണാം.
കാട്ടിലും കാടിനോട് ചേർന്ന ഗ്രാമങ്ങളിലുമാണ് ഇവ ജീവിക്കുന്നത്.
ആൺപൂമ്പാറ്റയുടെ ചിറകിന്റെ മുകൾഭാഗം തിളങ്ങുന്ന നീലനിറമാണ്.
ഇവയുടെ ചിറകിന്റെ അറ്റത്തായി നേർത്ത തവിട്ടുകര തെളിഞ്ഞു കാണാം.
ചിറകിനടിവശത്ത് കറുത്ത പൊട്ടുകളുമുണ്ട്.
ഇത് നേർത്തതും ചെറുതുമാണ്.
നിലംപറ്റിയാണ് ഇവയുടെ പറക്കൽ.
അല്പദൂരം പറന്നാൽ പിന്നെ വിശ്രമിയ്ക്കാനിരിയ്ക്കും.
ഒരു സ്ഥലത്ത് വന്നിരുന്നാൽ ചിറക് താളത്തിൽ ചലിപ്പിച്ച് കൊണ്ട് വന്ന് ഒടുവിൽ ചിറക് അനങ്ങാതെയാകും.
അതിനാൽ ഈ ചെറുശലഭത്തെ കാണാൻ ബഹുരസമാണ്.
mating in Talakona forest, in Chittoor District of Andhra Pradesh , India .
പൂമൊട്ടുകളിലാണ് ചിന്നപ്പുലനീലി മുട്ടയിടുന്നത്.
കൊങ്ങിണിപ്പൂവ് , വയൽച്ചുള്ളി എന്നീ ചെടികളാണ് മുട്ടയിടാൻ തിരെഞ്ഞെടുക്കുന്നത്.
മുട്ടയ്ക്ക് ഇളം പച്ചയും നീലയും കലർന്ന നിറമാണ്.
ഇവ പൂമൊട്ടുകൾ തിന്നാണ് ജീവിയ്ക്കുന്നത്.
അവലംബം ↑ ഇപ്പോൾ പൊതുസഞ്ചയത്തിലുള്ള കൃതിയിൽനിന്നുള്ള വിവരങ്ങൾ ഇവിടെ ഉൾപ്പെടുത്തിയിരിക്കുന്നു: ↑ ഇപ്പോൾ പൊതുസഞ്ചയത്തിലുള്ള കൃതിയിൽനിന്നുള്ള വിവരങ്ങൾ ഇവിടെ ഉൾപ്പെടുത്തിയിരിക്കുന്നു: {{ cite book }} :  CS1 maint: date format ( link ) ↑ ↑ {{ cite web }} : Cite has empty unknown parameter: | dead-url= ( help ) പുറം കണ്ണികൾ Zizula hylax എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Zizula hylax എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
ചിന്നയരസല ഹരിജനവാഡ
ഇന്ത്യൻ സംസ്ഥാനമായ ആന്ധ്രാപ്രദേശിലെ കടപ്പ ജില്ലയിലെ ഒരു ഗ്രാമമാണ് ചിന്നയരസല ഹരിജനവാഡ .
ഇത് പൊരുമമില്ല സ്ഥിതി മണ്ഡൽ എന്ന രജംപെത് റവന്യൂ ഡിവിഷൻ.
ചിന്നയരസല ഹരിജനവാഡ സ്ഥിതിചെയ്യുന്നു 14°59′03″N 79°02′14″E ﻿ / ﻿ 14.984276°N 79.037189°E ﻿ / 14.984276; 79.037189 വിദ്യാഭ്യാസ സൗകര്യങ്ങൾ
ചിന്നയരസല ഹരിജനവാഡ ഗ്രാമത്തിൽ ഒരു പ്രാഥമിക വിദ്യാലയം ഉണ്ട്.
ഗ്രാമത്തിലും പരിസരത്തും വിനോദസഞ്ചാര കേന്ദ്രങ്ങൾ
എസ്.ഡി.എ ചർച്ച് 2.
രാമലയം കുടി വെള്ളം
ഗ്രാമത്തിൽ ടാപ്പുകളിലൂടെ സംരക്ഷിത കുടിവെള്ളം വിതരണം ചെയ്യുന്നു.
ടാപ്പുകൾ ഉപയോഗിച്ച് ശുദ്ധീകരിക്കാത്ത വെള്ളവും വിതരണം ചെയ്യുന്നു.
ശുചീകരണം
തുറന്ന അഴുക്കുചാലുകളിലൂടെ മലിനജലം ഒഴുകുന്നു.
മലിനജലം പരസ്യമായും അഴുക്കുചാലുകളിലൂടെയും ഒഴുകുന്നു.
മലിനജലം നേരിട്ട് ജലത്തിലേക്ക് ഒഴുകുന്നു.
സമ്പൂർണ്ണ ശുചിത്വ പദ്ധതി ഗ്രാമത്തിൽ നടപ്പാക്കുന്നു.
സോഷ്യൽ ടോയ്‌ലറ്റ് സൗകര്യമില്ല.
വീടിനായി റീസൈക്ലിംഗ് സംവിധാനമില്ല.
സോഷ്യൽ ബയോഗ്യാസ് ഉൽ‌പാദന സംവിധാനമില്ല.
തെരുവുകളിൽ മാലിന്യം തള്ളുന്നു.
കടപ്പ ജില്ലയിലെ പ്രൈമറി സ്കൂളുകൾ ഉച്ചഭക്ഷണ റിപ്പോർട്ട് റിപ്പോർട്ട് ചെയ്യുന്നു ആന്ധ്രാപ്രദേശ് സർക്കാർ സ്കൂൾ വിദ്യാഭ്യാസ കമ്മീഷണറേറ്റ്.
വിക്കിമാപ്പിയയിലെ ഗ്രാമ ഭൂപടം ചിന്നയരസല ഹരിജനവാഡ ഗ്രാമ ഭൂപടം.
സ്വച്ഛാരത് ഗുണഭോക്തൃ റിപ്പോർട്ട് ചിന്നയരസല ഹരിജനവാഡ ഗ്രാമം.
ചിന്നു ചാന്ദ്നി
മലയാള ചലച്ചിത്ര രംഗത്തെ ഒരു അഭിനേത്രിയാണ് ചിന്നു ചാന്ദ്നി നായർ .
2019-ൽ പുറത്തിറങ്ങിയ തമാശ എന്ന ചിത്രത്തിലെ നായികയായി അഭിനയിച്ചതോടെയാണ് അവർ ശ്രദ്ധിക്കപ്പെട്ടത് .
ഖാലിദ് റഹ്മാൻ സംവിധാനം ചെയ്ത് 2016-ൽ പുറത്തിറങ്ങിയ അനുരാഗ കരിക്കിൻവെള്ളം എന്ന ചിത്രത്തിലൂടെയാണ് ചിന്നു ചാന്ദ്നി അരങ്ങേറ്റം നടത്തിയത്.
തുടർന്ന് 2017-ൽ കപ്പൂച്ചിനോ എന്ന ചിത്രത്തിൽ ഒരു ചെറിയ വേഷത്തിൽ അഭിനയിച്ചു.
അഷ്‌റഫ് ഹംസ രചനയും സംവിധാനവും നിർവഹിച്ച്, വിനയ് ഫോർട്ട് നായകനായ തമാശ എന്ന ചിത്രത്തിലാണ് ആദ്യമായി നായികയായത്.
2021-ൽ പുറത്തിറങ്ങിയ ഭീമന്റെ വഴി എന്ന ചിത്രത്തിലും ശ്രദ്ധേയമായ വേഷം ചെയ്തു.
തിരുവനന്തപുരം സ്വദേശിയായ ചിന്നു, തന്റെ പിതാവിന്റെ ജോലിസ്ഥലമായ ടാൻസാനിയയിലാണ് വളർന്നത് .
ഹൈസ്കൂൾ കാലഘട്ടത്തിൽ തിരികെ നാട്ടിലെത്തി.
തീയറ്റർ ആർട്ട്സിൽ എംഫിൽലും ചെയ്‌തു.
മുംബൈയിൽ താമസിക്കുന്നു.
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ചിന്നു ചാന്ദ്നി ചിന്നു ചാന്ദ്നി, M3DB ഡൂൾ ന്യൂസ് അഭിമുഖം, യൂ ട്യൂബ്
ചിന്നനാഡേനാ
ത്യാഗരാജസ്വാമികൾ കലാനിധിരാഗത്തിൽ ചിട്ടപ്പെടുത്തിയ ഒരു കൃതിയാണ് ചിന്നനാഡേനാ വരികളും അർത്ഥവും വരികൾ അർത്ഥം പല്ലവി ചിന്നനാഡേനാ ചെയി പട്ടിതിവേ കുഞ്ഞായിരിക്കുമ്പോൾത്തന്നെ എന്റെ കൈ പിടിച്ചത് അങ്ങുതന്നെയല്ലേ?
അനുപല്ലവി എന്ന രാനിയൂഡിഗമു കൈകൊനി എന്തോനന്നുപാലനമു സേതുനനി എന്റെ നിരവധിയായ അർച്ചനകൾ സ്വീകരിച്ച് എന്നെ എന്നും സംരക്ഷിച്ചോളുമെന്നുപറഞ്ഞതും ചരണം ഇട്ടിവേള വിഡനാഡുദാമനോ ഏലുകൊന്ദാമനിയെഞ്ചിനാവോ തെലിയ ഗുട്ടു ബ്രോവവേ സുഗുണവാരിനിധി ഗൊപ്പ ദൈവമാ ത്യാഗരാജനുത എന്നാൽ എന്നെ സ്വീകരിക്കണമോ ഉപേക്ഷിക്കണമോ എന്ന രണ്ടുമനസ്സിൽ ആണെന്നു തോന്നുന്നു അങ്ങ് ഇപ്പോൾ അങ്ങയുടെ ഒരു ഭക്തൻ എന്ന നിലയിലുള്ള അന്തസ്സ് ഉയർത്തിപ്പിടിക്കാൻ ഈ ത്യാഗരാജനെ സഹായിക്കണം അവലംബം പുറത്തേക്കുള്ള കണ്ണികൾ ടി എം കൃഷ്ണയുടെ ആലാപനം - 2023 ലെ തൃപ്പൂണിത്തുറ വൃശ്ചികോൽസവത്തിൽ നിന്നും പഠിപ്പിക്കുന്ന രീതിയിൽ ഒരു വിഡിയോ
കേരളത്തിലെ ഇടുക്കി ജില്ലയിലെ ദേവികുളം താലൂക്കിൽ ഉൾപ്പെടുന്ന മറയൂരിനടുത്താണ് ചിന്നാർ വന്യമൃഗസംരക്ഷണകേന്ദ്രം (Chinnar Wildlife Sanctuary) സ്ഥിതിചെയ്യുന്നത്.
കേരളത്തിലെ സംരക്ഷിതപ്രദേശങ്ങളിലെ 18 വന്യജീവി സങ്കേതങ്ങളിൽ  ഒന്നാണിത്.
ചിന്നാർ വന്യജീവി സങ്കേതം സ്ഥിതി ചെയ്യുന്നത് 10º15'-10º21' N അക്ഷാംശത്തിനും 77º5'-77º16'E രേഖാംശത്തിനും ഇടയിലാണ് മൂന്നാർ - ഉദുമൽപേട്ട് റോഡ് SH17 വന്യജീവി സങ്കേതത്തിലൂടെ 16 കിലോമീറ്റർ കടന്നുപോകുകയും അതിനെ ഏതാണ്ട് തുല്യ ഭാഗങ്ങളായി വിഭജിക്കുകയും ചെയ്യുന്നു.
ഇവിടെ ലഭിക്കുന്ന ശരാശരി വാർഷിക മഴ 500 മില്ലിമീറ്റർ മാത്രമാണ്.
തെക്കൻ പശ്ചിമഘട്ടത്തിലെ മഴനിഴൽ മേഖലയിലാണ് ഈ വന്യജീവിസങ്കേതം.
ചിന്നാർ നദിയുടെ കിഴക്കേ അറ്റത്ത് 400 മീറ്റർ (1,300 അടി) മുതൽ കുമരിക്കൽ മല കൊടുമുടിയിൽ 2,522 മീറ്റർ (8,274 അടി) വരെയാണ് ഉയരം.
നന്ദല മല 2,372 മീറ്റർ (7,782 അടി), കോട്ടക്കൊമ്പുമല (2,144 മീറ്റർ (7,034 അടി)), വെള്ളൈക്കൽ മല (1,863 മീറ്റർ (6,112 അടി),വിരിയൂട്ട് മല 1,8453 മീറ്റർ (6,045 അടി) എന്നിവയാണ് വന്യജീവി സങ്കേതത്തിലെ മറ്റ് പ്രധാന കൊടുമുടികൾ.
ചിന്നാർ, പാമ്പാർ നദികൾ വന്യജീവി സങ്കേതത്തിലെ പ്രധാന ജലസ്രോതസ്സുകളാണ്.
കുമരിക്കൽ മലയ്ക്ക് സമീപം ഉത്ഭവിക്കുന്ന ചിന്നാർനദി വന്യജീവി സങ്കേതത്തിന്റെ വടക്കുപടിഞ്ഞാറൻ അരികിലൂടെ 18 കിലോമീറ്റർ ദൂരത്തിൽ അന്തർസംസ്ഥാന അതിർത്തി പിന്തുടരുകയും തമിഴ്നാട്ടിലെ അമരാവതി നദിയായി മാറുകയും ചെയ്യുന്നു.
പാമ്പാർ നദി ആനമുടി മലനിരകളിൽ നിന്ന് ഉത്ഭവിക്കുന്നു.
നിരവധി  ഷോലകളിൽ നിന്ന് ഉത്ഭവിക്കുന്ന  അരുവികളും ഈ നദിയിൽ ചേർന്നൊഴുകി   ഇരവികുളം ദേശീയ ഉദ്യാനത്തിലെ ടർണേഴ്‌സ് വാലിയിലൂടെ സഞ്ചരിച്ച് കാന്തല്ലൂർ, മറയൂർ ഗ്രാമങ്ങൾക്കിടയിലുള്ള തളിയാർ താഴ്‌വരയിലൂടെ   കിഴക്കോട്ട് ഒഴുകി കൂട്ടാറിൽ വച്ച് ചിന്നാർ നദിയിൽ ചേരുന്നു.
വന്യജീവി സങ്കേതത്തിനുള്ളിലെ പാമ്പാർ നദിയിലെ തൂവാനം വെള്ളച്ചാട്ടം ഒരു പ്രധാന വിനോദസഞ്ചാര കേന്ദ്രമാണ്.
കേരളത്തിലെ 44 നദികളിൽ കിഴക്കോട്ട് ഒഴുകുന്നത് പാമ്പാറിനുപുറമെ കബനി , ഭവാനി എന്നീ നദികൾ മാത്രമാണ്.
ഗോത്ര സമൂഹം
ചിന്നാർ വന്യജീവി സങ്കേതത്തിന് കീഴിലുള്ള പ്രദേശം മുതുവ , ഹിൽ പുലയ എന്നീ രണ്ട് ആദിവാസി സമൂഹങ്ങളുടെ ആവാസ കേന്ദ്രമാണ്.
11 ആദിവാസി കോളനികളിലായിട്ടാണ് ഇവർ   സങ്കേതത്തിനുള്ളിൽ താമസിക്കുന്നത്.
മുതുവാന്മാർ 7 കോളനികളിലും ഹിൽ പുലയർ 4 കോളനികളിലുമായി താമസിക്കുന്നു.
രണ്ട് സമുദായങ്ങൾക്കും സാമൂഹികവും സാംസ്കാരികവും നരവംശശാസ്ത്രപരവുമായ വൈവിദ്ധ്യങ്ങളുണ്ട്.
വിവിധയിനം ജന്തുജാലങ്ങളാൽ ചിന്നാർ വന്യജീവി സങ്കേതം സമ്പന്നമാണ്.
ആന , ഇന്ത്യൻ പുള്ളിപ്പുലി , പുള്ളിമാൻ , ഗൗർ , ബംഗാൾ കടുവ , സാമ്പാർ മാൻ കുരങ്ങുവർഗ്ഗത്തിൽ ഉൾപ്പെട്ട  കോമൺ ലംഗൂർ,( common langur ), ബോണറ്റ് മക്കാക്ക്( bonnet macaque ),ഗ്രേ ലംഗൂർ( ഹനുമാൻ കുരങ്ങ് , gray langur , വരയാട് , തുരുമ്പിച്ച പുള്ളികളുള്ള പൂച്ച( rusty-spotted cat ), ചാമ്പൽ മലയണ്ണാൻ (Grizzled giant squirrel)എന്നിവയുൾപ്പെടെ 28 സസ്തനികൾ ഇവിടെയുണ്ട്.
മഞ്ഞ തൊണ്ടയുള്ള ബുൾബുൾ ഉൾപ്പെടെ 225 ഇനം പക്ഷികളും 29 ഇനം പാമ്പുകളും, ഇന്ത്യൻ നക്ഷത്ര ആമ , കേരളത്തിലെ ഏറ്റവും വലിയ മഗ്ഗർ മുതലകൾ എന്നിവയുൾപ്പെടെ 52 ഇനം ഉരഗങ്ങൾ ചിന്നാർ വന്യജീവി സങ്കേതത്തിലുണ്ട്.
ചിന്നാർ , പാമ്പാർ നദികളിൽ കാണപ്പെടുന്ന 14 മത്സ്യ ഇനങ്ങളിൽ ഗരാ മുള്ളിയ,( Garra mullya ), river-carp baril, റിവർ-കാർപ്പ് ബാരിൽ,( river-carp baril ഭീമൻ ഡാനിയോ,( giant danio ) വംശനാശഭീഷണി നേരിടുന്ന   ഡെക്കാൻ മഹ്സീർ ( Deccan mahseer ) എന്നിവ ഉൾപ്പെടുന്നു.15 ഇനം ഉഭയജീവികൾ ;156 ഇനം ചിത്രശലഭങ്ങൾ ,എന്നിവ കൂടാതെ 2016-ൽ 101 ഇനം ചിലന്തികളെയും ഇവിടെ കണ്ടെത്തിയിട്ടുണ്ട്.
ചിന്നാർ വന്യജീവി സങ്കേതത്തിൽ 963 ഇനം പൂച്ചെടികളുണ്ട്.
സങ്കേതത്തിൽ    ധാരാളം പുൽമേടുകളും   തെക്കുപടിഞ്ഞാറൻ മേഖലയിൽ    പർവതനിരകളും ഉയരത്തിലുള്ള  ഷോലയും നനവുള്ള ഇലപൊഴിയും വനങ്ങളും  മധ്യഭാഗത്ത് വരണ്ട ഇലപൊഴിയും കാടുകളും  താഴ്‌വരയുടെ കിഴക്കൻ അറ്റങ്ങളിൽ വരണ്ട ഇലപൊഴിയും കാടുകളുമാണുള്ളത്.
അക്കേഷ്യ അറബിക്ക, അക്കേഷ്യ ല്യൂക്കോഫോളിയ, അക്കേഷ്യ കൺസിന്ന, പ്രോസ്‌പോറിസ് ജൂലിഫ്ലോറ, ഒപന്റിയ സ്‌ട്രിക്റ്റ എന്നിവയാണ് മുള്ളുള്ള സ്‌ക്രബ് വനങ്ങളിലെ വരണ്ട കാലാവസ്ഥയിൽ വളരുന്ന പ്രധാന സസ്യങ്ങൾ.
ചന്ദനമരങ്ങളും ഇവിടെ കാണപ്പെടുന്നുണ്ട്.
ചിന്നാർ വന്യജീവി സങ്കേതത്തിലേക്കുള്ള ട്രക്കിംഗിന് പുറപ്പെടുന്ന സ്ഥലം.
ചിന്നാർ  വന്യജീവി സങ്കേതത്തിലെ വാച്ച്‌ടവർ.
==ചിത്രശാല== ചിന്നാർ വന്യജീവിസങ്കേതത്തിലെ ആൺമയിൽ ചെക്ക് പോസ്റ്റ് പാമ്പാർ മരം ഇതും കാണുക കേരള വനം വകുപ്പ് അവലംബം പുറത്തേക്കുള്ള കണ്ണികൾ Chinnar Wildlife Sanctuary എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Chinnar Wildlife Sanctuary Idukki District map Archived 2015-02-17 at the Wayback Machine .
ചിന്നൻ ആൽബട്രോസ് ഇംഗ്ലീഷ് വിലാസം https://ml.wikipedia.org/wiki/Appias_wardii
പശ്ചിമഘട്ടത്തി ൽ കാണപ്പെടുന്ന ഒരു തനതു ശലഭമാണ് ചിന്നൻ ആൽബട്രോസ് (Lesser Albatross).
ലോകത്ത് മറ്റൊരിടത്തും ഈ ശലഭത്തെ കണ്ടെത്താനായിട്ടില്ല.
പശ്ചിമഘട്ടത്തിൽ തന്നെ ഗോവയുടെ തെക്കോട്ടുള്ള പ്രദേശങ്ങളിൽ മാത്രമാണ് കാണപ്പെടുന്നത്.
കേരളത്തിൽ വിരളമായി കാണപ്പെടുന്ന പൂമ്പാറ്റയാണിത്.
മഴക്കാടുകളാണ് ഈ ശലഭങ്ങളുടെ പ്രധാന താവളങ്ങൾ.
വിശ്രമില്ലാതെ ഏറെ നേരം പറക്കാനുള്ള കഴിവുണ്ടിവയ്ക്ക്.
ആൺശലഭങ്ങളെ അപേക്ഷിച്ച് പെൺശലഭങ്ങൾ പുറത്തിറങ്ങുന്നത് കുറവാണ്.
ചിറകിന് പുറത്ത് മങ്ങിയ വെളുത്ത നിറമുണ്ട്.
മുൻചിറകിന്റെ മേൽവക്കിൽ കറുത്തപാടുമുണ്ട്.
ഈ പാട് മേലരികിലൂടെ ചിറകിന്റെ മുകളറ്റംവരെ പടർന്നിരിക്കുന്നു.
മുകളറ്റത്തിലെ കറുത്തപാടിൽ നാല് വെളുത്ത പൊട്ടുകളുമുണ്ട്.
വെള്ളക്കാശാവ്(എനിക്കമ്പൽ)ചെടിയിലാണ് ഇവ മുട്ടയിടുന്നത്, അവലംബം മാതൃഭൂമി ആഴ്ചപ്പതിപ്പ് - കേരളത്തിലെ പൂമ്പാറ്റകൾ (ഡോ. അബ്ദുള്ള പാലേരി) പുറം കണ്ണികൾ Appias wardii എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ചിന്നപ്പൊണ്ണ് ഇംഗ്ലീഷ് വിലാസം https://ml.wikipedia.org/wiki/Chinnaponnu
തമിഴ്‌നാട്ടിൽ നിന്നുള്ള ഒരു നാടോടി ഗായികയാണ് ചിന്നപ്പൊണ്ണ് (അഥവാ ചിന്നപ്പൊണ്ണ് കുമാർ).
തമിഴ്‌നാട്ടിലെ ശിവഗംഗൈ ജില്ലയിലെ ഒരു ചെറിയ ഗ്രാമമായ സുരാനത്തിലാണ്‌ ചിന്നപ്പൊണ്ണ് ജനിച്ചത്‌.
13 വയസ്സുള്ളപ്പോൾ ക്ഷേത്രോത്സവങ്ങളിലും പള്ളികളിലും അവർ പാടാൻ തുടങ്ങി.
താമസിയാതെ, സഹ നാടോടി കലാകാരനായ കൊട്ടൈസാമിയുടെ സംഘത്തിൽ അവർ പ്രൊഫഷണലായി പാടാൻ തുടങ്ങി.
ഒരു ഉപദേഷ്ടാവെന്ന നിലയിൽ അവർ ബഹുമാനിക്കപ്പെടുന്നു.
പിന്നീട് അവരുടെ ശബ്ദം കമ്മ്യൂണിസ്റ്റ് പാർട്ടി ഓഫ് ഇന്ത്യയുമായി അടുത്ത ബന്ധമുള്ളതും തമിഴ്‌നാട്ടിലെ നാടോടി കലകളെയും നാടോടി ഗാനങ്ങളെയും കുറിച്ച് ഗവേഷണം നടത്തുന്ന ഒരു പ്രമുഖ ഗവേഷകനുമായ കെ. എ. ഗുണശേഖരന്റെ ശ്രദ്ധയിൽപ്പെട്ടു.
സംസ്ഥാനത്തിന്റെ വിവിധ ഭാഗങ്ങളിൽ പാടാൻ ഗുണശേഖരൻ പ്രോത്സാഹിപ്പിച്ചു.
2004 ൽ രജനികാന്ത് , ജ്യോതിക എന്നിവർ അഭിനയിച്ച ചന്ദ്രമുഖി എന്ന ഹിറ്റ് ചിത്രത്തിലെ "വാഴ്തുരെൻ വാഴ്തുരെൻ" എന്ന ഗാനത്തിലൂടെ പിന്നണി ഗായികയായി തമിഴ് ചലച്ചിത്ര രംഗത്തേക്ക് കടന്നു.
ഇത് ടെലിവിഷൻ ദൃശ്യങ്ങൾക്കും മറ്റ് സംഗീത സംവിധായകരിൽ നിന്നുള്ള താൽപ്പര്യത്തിനും കാരണമായി.
എസ്.എസ്. പാണ്ഡ്യൻ സംവിധാനം ചെയ്ത സൂര്യൻ സത്താ കല്ലൂരി എന്ന ചിത്രത്തിലെ "തീക്ക തീക്ക" എന്ന ഗാനത്തിന് 2010 ൽ എഡിഷൻ അവാർഡ് ലഭിച്ചു.
അതേ വർഷം തന്നെ ഗൗതം മേനോൻ സംവിധാനം ചെയ്തതും എ. ആർ. റഹ്മാൻ സംഗീതം നൽകിയതുമായ 2010 ലെ ലോക ക്ലാസിക്കൽ തമിഴ് കോൺഫറൻസിന്റെ തീം സോങ്ങിൽ അവതരിപ്പിച്ച കലാകാരികളിൽ ഒരാളായിരുന്നു അവർ.
2010 ലും 2011 ലും ചെന്നൈ സംഗമ മേളയിലെ പ്രധാന പ്രവർത്തനങ്ങളിലൊന്നാണ് അവരുടെ ട്രൂപ്പ്.
2011 ജൂണിൽ എംടിവി കോക്ക് സ്റ്റുഡിയോ ടെലിവിഷൻ പരമ്പരയിൽ 'വെതലൈ', 'തേരേ നാം' എന്നീ എപ്പിസോഡുകളിൽ കൈലാഷ് ഖേർ , പാപ്പോൺ എന്നിവരോടൊപ്പം പ്രത്യക്ഷപ്പെട്ടു.
2012 ൽ ജെബി, ജി. അനിൽ എന്നിവരുടെ സംഗീതത്തിനൊപ്പം ബസ് സ്റ്റോപ്പ് എന്ന ഹിറ്റ് ചിത്രത്തിലെ പട്ടുകോ പട്ടുകോ എന്ന ഗാനത്തിലൂടെ തെലുങ്ക് ചലച്ചിത്രമേഖലയിൽ പ്രവേശിച്ചു.
നക്കുമുക്ക
അവരുടെ അടുത്ത പ്രധാന ഹിറ്റ് ഗാനം "നക്കു മുക്ക" 2008 ലെ കാതലിൽ വിഴുന്തേൻ സിനിമയിൽ ചിത്രീകരിച്ചിരുന്നു.
ഈ ഗാനത്തിന് തമിഴ് ചിത്രത്തിലെ മികച്ച നാടോടി ഗായികയ്ക്കുള്ള കന്നദാസൻ അവാർഡ് ലഭിച്ചു.
"നക്കു മുക്ക" യുടെ മറ്റൊരു പതിപ്പ് (മാറ്റിയ വരികളോടെ) ടൈംസ് ഓഫ് ഇന്ത്യയുടെ പരസ്യ ചിത്രത്തിൽ എ ഡേ ഇൻ ദി ലൈഫ് ഓഫ് ചെന്നൈ എന്ന പേരിൽ പ്രസിദ്ധീകരിച്ചു.
ഇതിന് 2009 ൽ കാൻ ചലച്ചിത്രോത്സവത്തിൽ രണ്ട് ഗോൾഡ് ലയൺസ് നേടി.
ബോളിവുഡ് ഹിറ്റ് ചിത്രമായ ദ ഡേർട്ടി പിക്ചറിൽ പോലും ഈ ഗാനം പ്രത്യക്ഷപ്പെട്ടു.
ബിഗ് ബോസ് തമിഴ്
അവർ ബിഗ് ബോസിലെ (തമിഴ് സീസൺ 5) ഒരു മത്സരാർത്ഥിയായിരുന്നു.
പൊതുവോട്ടുകളുടെ അഭാവം മൂലം 28-ാം ദിവസം അവർ പുറത്തായി.
ഡിസ്ക്കോഗ്രാഫി കാസറ്റുകൾ
സൂര്യ തോരണം, അവളുടെ ആദ്യ ഓഡിയോ കാസറ്റ്, ഫാദർ ബാക്കിനാഥൻ പ്രകാശനം ചെയ്തു.
തന്നാനെ, ഗാനങ്ങൾ എഴുതി സംഗീതം നൽകിയത് കെ.എ. ഗുണശേഖരൻ, സി.പി.ഐ.
ചിന്നപ്പൊന്ന് തന്റെ ബാല്യത്തിലും യൗവനത്തിലും അനൗപചാരികമായി മറ്റ് നിരവധി കാസറ്റുകൾ റെക്കോർഡുചെയ്‌തു വിൽക്കുകയും പ്രചരിക്കുകയും ചെയ്‌തു.
ഈ ട്രാക്കുകളിൽ ഏറ്റവും മികച്ച ഒരു സിഡി വീണ്ടും റിലീസ് ചെയ്യാൻ പദ്ധതിയിട്ടിട്ടുണ്ട്.
1990 ൽ തഞ്ചാവൂർ മാരിയമ്മൻ ക്ഷേത്രത്തിൽ വച്ച് സംഗീതജ്ഞനും താളവാദ്യകാരനുമായ സെൽവ കുമാറിനെ (കുമാർ എന്ന പേരിൽ പൊതുവെ അവതരിപ്പിക്കുന്ന) ചിന്നപ്പൊണ്ണ് വിവാഹം കഴിച്ചു.